# Löllingita

La löllingita (sovint escrit lollingita) és un arsenur, un mineral que segons la classificació de Nickel-Strunz pertany a la classe dels sulfurs. Rep el seu nom de la localitat de Lölling (Caríntia, Àustria), on va ser descoberta l'any 1845. Pertany i dona nom al grup de la löllingita.

## Característiques

La löllingita és un arsenur simple de ferro, per tant de la classe dels minerals sulfurs. Cristal·litza en el sistema ortoròmbic formant cristalls prismàtics a piramidals, tot i que també s'hi pot trobar de manera massiva. Forma una sèrie de solució sòlida amb la safflorita (CoAs₂), en la qual la substitució gradual del ferro per cobalt va donant els diferents minerals de la sèrie. A més, tant la löllingita com la resta dels minerals d'aquesta sèrie és freqüent que portin com a impuresa considerables quantitats de níquel. Més rares vegades també pot tenir bismut.
Segons la classificació de Nickel-Strunz, la löllingita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaita, cattierita, erlichmanita, fukuchilita, geversita, hauerita, insizwaita, krutaita, laurita, penroseita, pirita, sperrylita, trogtalita, vaesita, villamaninita, dzharkenita, gaotaiita, alloclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoita, clinosafflorita, nisbita, omeiita, paxita, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jolliffeita, krutovita, maslovita, michenerita, padmaita, platarsita, testibiopal·ladita, tolovkita, ullmannita, willyamita, changchengita, mayingita, hollingsworthita, kalungaita, milotaita, urvantsevita i rheniita.

## Formació i jaciments

Apareix en jaciments de mitjana temperatura de formació associat amb altres sulfurs i ganga de calcita. També pot trobar-se en pegmatites. Sol trobar-se associada a altres minerals com: skutterudita, bismut natiu, niquelina, siderita o calcita. Als territoris de parla catalana ha estat descrita a les mines del Pla de Tor (Naut Aran).

## Varietats

* La geyerita és una varietat que conté fins a un 6,73% de sofre, amb fórmula Fe(As,S)₂.
* La glaucopirita és una varietat que conté fins a un 6,44% de cobalt, amb fórmula (Fe,Co)As₂.
* La löllingita cobàltica és una varietat que conté cobalt, trobada a Santa Cruz, Califòrnia.

## Grup de la löllingita

El grup de la löllingita està format per tretze arsenurs amb diferents metalls.
| Espècie Fórmula Al·loclasita Co$_{1-x}$Fe$_x$AsS Anduoïta (Ru,Os)As₂ Clinosafflorita CoAs₂ Costibita CoSbS Löllingita FeAs₂ Nisbita NiSb₂ Oenita CoSbAs | Espècie Fórmula Omeiïta (Os,Ru)As₂ Paracostibita CoSbS Pararammelsbergita NiAs₂ Rammelsbergita NiAs₂ Safflorita CoAs₂ Sense nom (Fe,Ni)SbAs |

## Referències

* ↑ «Löllingite» (en anglès). Mindat. [Consulta: 14 octubre 2014].
* 1 2 «Löllingite Group» (en anglès). Mindat. [Consulta: 14 octubre 2014].
* ↑ Garrido Rufaste, José Luis «Les mines del Plan de Tor, Naut Aran, Aran, Lleida, Catalunya. Estudi de l’arsenopirita de la mina "Adelina"». Mineralogistes de Catalunya, 14, 2, 2021, pàg. 3-36 [Consulta: 22 novembre 2023].
* ↑ «Geyerite» (en anglès). Mindat. [Consulta: 14 octubre 2014].
* ↑ «Glaucopyrite» (en anglès). Mindat. [Consulta: 14 octubre 2014].
* ↑ «Cobaltian Löllingite» (en anglès). Mindat. [Consulta: 14 octubre 2014].